Prentútgáfa Stundarinnar kemur næst út þann 20. desember . Forsætisnefnd Alþingis hefur , í samráði við ríkisendurskoðanda og umboðsmann Alþingis , lagt til að upplýsingalög verði aðeins látin ná yfir stjórnsýslu Alþingis en ekki aðra starfsemi þess . SA vilja gera erfiðara að nálgast „ gögn sem geta varðað einkahagsmuni “ Umfjöllun stjórnskipunar - og eftirlitsnefndar um frumvarp forsætisráðherra og gildissvið upplýsingalaga hefur ekki aðeins kallað á viðbrögð frá forsætisnefnd þingsins heldur einnig orðið tilefni athugasemda frá Samtökum atvinnulífsins ( SA ) , stærstu hagsmunasamtökum fyrirtækjarekenda á Íslandi . SA hvetja Alþingi til að breyta upplýsingalögum til að „ tryggja rétt einkaaðila við afgreiðslu upplýsingabeiðna , hjá þeim sem falla undir upplýsingalögin “ . Til að mynda vilja SA að þeir sem óska eftir upplýsingum frá hinu opinbera verði skyldaðir til að „ tiltaka tilgang beiðninnar “ auk þess sem stjórnvöld verði látin eiga samráð við einkaaðila áður en veittur er aðgangur að „ gögnum sem geta varðað einkahagsmuni “ þeirra . Stungið er upp á ýmsum nýjum ákvæðum til að verja réttindi einkaaðila sem hafa hagsmuni af því að upplýsingar á vegum hins opinbera fari leynt .